送孫叔康赴御史府
作者：王安石
朝代：宋

paragraphs: 古人喜經綸，萬事慚强聒。
時來上青冥，俯仰但一節。
危言回丘山，聲利盡毫末。
由來治亂體，宿昔心已達。
肯隨俗好惡，議論輕自决。
遺風何寥寥，夢寐待豪傑。
天書下東南，趣召赴嚴闕。
長材晦朝倫，高行隠家闥。
新除酬問望，宿藴行施設。
念吾非忘形，此理未易說。